Tolong jelaskan mengenai Listrik dalam bahasa sunda

Listrik (tina basa Latén anyar ēlectricus, "mirupa warna amber" atawa konéng ngabaranyay) mangrupa istilah umum anu ngandung rupa-rupa fénoména anu diakibatkeun ku ayana aliran muatan listrik.

Bisa disebutkeun ogé listrik mangrupa aliran éléktron ti atom ka atom dina hiji tempat/konduit.

Énergi listrik mibanda peran dina kahirupan manusa sapopoé, énergi listrik dipaké pikeun ngajalankeun rupa-rupa alat éléktronik saperti komputer, TV, Kipas angin, AC, jeung réa-réa deui.

Listrik diwangun ku élektron (muatan negatif) jeung  proton (muatan positif), kukitun muatan listrik nu aya di hiji tempat gumatung kana loba jeung saeutikna proton  sarta élektronna.

Dina pamakéan anu ilahar, kecap 'listrik' téh cukup pikeun nuduhkeun kana rupa-rupa éfęk fisik. Tapi, dina pamakéan ilmiah, istilah listrik ieu teu jelas, jeung konsép-konsép anu aya patalina ngan pangbéda ieu leuwih hadé dititenan kalawan istilah anu leuwih merenah:

Electric charge atawa Muatan listrik : properti tina sababaraha partikel subatom, anu nangtukeun interaksi elektromagnetik maranéhna. Materi anu kibanda muatan listrik dipangaruhan ku, sarta ngahasilkeun, médan éléktromagnétik.

Electric current atawa Arus listrik: pindahna atawa palidna partikel anu mibanda muatan listrik, biasana diukur dina hijian  ampérě.

Electric field atawa  Médan listrik : pangaruh anu dihasilkeun ku muatan listrik kana muatan séjén di sabudeureunna.

Electric potential – Poténsial listrik : hiji kapasitas anu dipibanda medan listrik pikeun ngalaksanakeun hiji pagawéan, biasana diukur dina hijian volt..

Electrical energy atawa Énérgi listrik – énérgi anu disayagakeun ku aliran muatan listrik ngaliwatan konduktor listrik.

Electric power atawa Tanaga listrik : tingkat di mana énérgi  listrik dirobah jadi atawa tina wujud énérgi sésén, kawas cahaya, énérgi panas, atawa énérgi mékanik.

Electromagnetism atawa Éléktromagnétismé' : hiji interaksi dasar antawis médan listrik jeung ayana usikna muatan listrik.

Listrik geus ditalungtik ti mangsa jaman kuno kénéh, sanajan kamajuan ilmiah mimiti bijil dina abad ka-17 jeung ka-18. Dalah kitu nepika panungtung abad ka-19, sakumna insinyur bisa ngamangpaatkeun listrik pikeun kaperluan industri jeung imah, masarakat nyaksian ngaronjatna kamekaran téknologi ngeunaan listrik. Salaku sumber énérgi sarwagunana listrik kalintang lobana tur kacida pentingna, listrik bisa dimangpaatkeun pikeun rupa-rupa kagunaan anu ampir teuaya wates wangen: transportasi, pamanas, lampu, komunikasi, jeung  komputasi. Listrik jadi Tulang tonggong masarakat industri modérn, sarta disawang kahareupna tanaga listrik ieu baris jadi sumber énérginergi anu panggedena.